กฎกระทรวงการอนุญาตขายไพ่ พ.ศ. 2560
ประกาศวันที่ 2017-09-16

content: กฎกระทรวง การอนุญาตขายไพ่ พ.ศ. ๒๕๖๐
content: อาศัยอำนาจตามความในมาตรา ๕ วรรคหนึ่ง และมาตรา ๑๗๖ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑๖ กันยายน พ.ศ. ๒๕๖๐ เป็นต้นไป
sectionNo: 2
content: ข้อ ๒ ผู้ใดประสงค์จะขอใบอนุญาตขายไพ่ต้องมีคุณสมบัติอย่างใดอย่างหนึ่ง ดังต่อไปนี้ (๑) เป็นรัฐวิสาหกิจไทย (๒) เป็นนิติบุคคลที่จัดตั้งขึ้นตามกฎหมายไทย (๓) เป็นบุคคลธรรมดาที่มีอายุไม่ต่ำกว่ายี่สิบปีบริบูรณ์
sectionNo: 3
content: ข้อ ๓ ผู้ใดประสงค์จะขายไพ่ ให้ยื่นคำขออนุญาตพร้อมด้วยเอกสารหรือหลักฐาน ตามแบบและวิธีการที่อธิบดีประกาศกำหนดต่อเจ้าพนักงานสรรพสามิต การยื่นคำขออนุญาต ให้สามารถกระทำได้ ณ สำนักงานสรรพสามิตพื้นที่ หรือสำนักงานสรรพสามิตพื้นที่สาขาแห่งท้องที่ที่สถานประกอบการตั้งอยู่ หรือสถานที่อื่นที่อธิบดีประกาศกำหนด
sectionNo: 3
content: หรือโดยวิธีการทางอิเล็กทรอนิกส์
sectionNo: 4
content: ข้อ ๔ เมื่อเจ้าพนักงานสรรพสามิตได้รับคำขออนุญาตแล้ว ให้ตรวจสอบรายละเอียดในคำขอ รวมทั้งเอกสารและหลักฐานว่ามีความถูกต้องและครบถ้วนหรือไม่ หากไม่ถูกต้องหรือไม่ครบถ้วน ให้แจ้งผู้ขออนุญาตทราบทันที ถ้าเป็นกรณีที่สามารถแก้ไขหรือเพิ่มเติมได้ในขณะนั้น ให้แจ้งให้ผู้ขออนุญาตดำเนินการแก้ไขให้ถูกต้องครบถ้วน
sectionNo: 4
content: เว้นแต่เป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้และแจ้งให้ผู้ขออนุญาตแก้ไขเพิ่มเติมคำขออนุญาตหรือยื่นเอกสารหรือหลักฐานให้ถูกต้องครบถ้วนภายในระยะเวลาที่เจ้าพนักงานสรรพสามิตกำหนด โดยให้เจ้าพนักงานสรรพสามิตและผู้ขออนุญาตลงนามไว้ในแบบคำขอนั้นไว้ด้วย
sectionNo: 4
content: ในกรณีที่ผู้ขออนุญาตไม่แก้ไขเพิ่มเติมคำขอหรือไม่ยื่นเอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานสรรพสามิตกำหนด ให้ถือว่าผู้ขออนุญาตไม่ประสงค์จะขอรับใบอนุญาตต่อไป และให้เจ้าพนักงานสรรพสามิตจำหน่ายเรื่องออกจากสารบบ ในกรณีที่เจ้าพนักงานสรรพสามิตตรวจสอบแล้วเห็นว่า รายละเอียดในคำขอ
sectionNo: 4
content: เอกสารและหลักฐานถูกต้องและครบถ้วน ให้เจ้าพนักงานสรรพสามิตพิจารณาเพื่อออกใบอนุญาตต่อไป
sectionNo: 5
content: ข้อ ๕ ในกรณีที่เจ้าพนักงานสรรพสามิตมีคำสั่งอนุญาต ให้แจ้งคำสั่งดังกล่าวให้ผู้ขออนุญาตทราบ และเมื่อผู้ขออนุญาตชำระค่าธรรมเนียมแล้ว ให้เจ้าพนักงานสรรพสามิตมีหน้าที่ส่งใบอนุญาตให้ผู้ขออนุญาตภายในสามสิบวันนับแต่วันที่มีคำสั่งอนุญาต ในกรณีที่เป็นการยื่นคำขออนุญาตทางระบบอิเล็กทรอนิกส์
sectionNo: 5
content: ให้เจ้าพนักงานสรรพสามิตแจ้งคำสั่งให้ผู้ขออนุญาตทราบโดยวิธีการทางอิเล็กทรอนิกส์ และเมื่อผู้ขออนุญาตชำระค่าธรรมเนียมแล้ว ให้ส่งใบอนุญาตขายไพ่ให้ผู้ขออนุญาตโดยวิธีการทางอิเล็กทรอนิกส์ ใบอนุญาตขายไพ่ที่ส่งทางระบบอิเล็กทรอนิกส์ตามวรรคสอง ให้ผู้ได้รับอนุญาตสามารถแสดงโดยวิธีการทางอิเล็กทรอนิกส์ได้
sectionNo: 5
content: ในกรณีที่เจ้าพนักงานสรรพสามิตมีคำสั่งไม่อนุญาต ให้แจ้งคำสั่งดังกล่าวให้ผู้ขออนุญาตทราบ ทั้งนี้ ให้ระบุเหตุผลของการไม่อนุญาต รวมทั้งแจ้งสิทธิอุทธรณ์ การยื่นอุทธรณ์ และระยะเวลาสำหรับการอุทธรณ์ให้ผู้ขออนุญาตทราบด้วย
sectionNo: 6
content: ข้อ ๖ ใบอนุญาตขายไพ่ให้เป็นไปตามแบบที่อธิบดีประกาศกำหนด โดยอย่างน้อยต้องมีข้อกำหนด ดังต่อไปนี้ (๑) ผู้ได้รับใบอนุญาตต้องแสดงใบอนุญาตขายไพ่ไว้อย่างเปิดเผยและเห็นได้ง่ายในสถานที่ที่ได้รับอนุญาตให้ขายไพ่ (๒) ผู้ได้รับใบอนุญาตต้องขายไพ่ตามประเภทและสถานที่ที่ระบุไว้ในใบอนุญาต (๓)
sectionNo: 6
content: ผู้ได้รับใบอนุญาตต้องไม่ขายไพ่ที่มีการระบุหรือแสดงว่า “ห้ามจำหน่าย” บนเครื่องหมายแสดงการเสียภาษี (๔) ผู้ได้รับใบอนุญาตต้องไม่แก้ไขเปลี่ยนแปลงราคาขายปลีกแนะนำที่ปรากฏบนสินค้าในกรณีที่มีการแสดงราคาขายปลีกแนะนำบนสินค้า เว้นแต่ได้รับอนุญาตจากอธิบดี (๕)
sectionNo: 6
content: ผู้ได้รับใบอนุญาตต้องปฏิบัติตามประกาศของอธิบดีที่กำหนดเพื่อประโยชน์ในการควบคุมการจัดเก็บภาษีสรรพสามิตเกี่ยวกับไพ่ หรือบัญชีแสดงการขายไพ่ หรือการแจ้งราคาขายปลีกไพ่ (๖) กรณีเป็นผู้ได้รับใบอนุญาตขายไพ่ประเภทที่ ๑ ต้องจัดทำบัญชีประจำวันรับจ่ายไพ่และบัญชีงบเดือนการขายไพ่ตามหลักเกณฑ์ วิธีการ
sectionNo: 6
content: และแบบที่อธิบดีประกาศกำหนด
sectionNo: 7
content: ข้อ ๗ ก่อนใบอนุญาตขายไพ่เดิมสิ้นอายุ หากผู้ได้รับใบอนุญาตขายไพ่ผู้ใดประสงค์จะขายไพ่ต่อเนื่องจากที่ได้รับอนุญาต ณ สถานประกอบการขายไพ่เดิม ให้ยื่นคำขอใบอนุญาตขายไพ่ต่อเจ้าพนักงานสรรพสามิตหรือยื่นคำขอทางระบบอิเล็กทรอนิกส์ ตามแบบที่อธิบดีประกาศกำหนด พร้อมชำระค่าธรรมเนียมใบอนุญาตขายไพ่
sectionNo: 7
content: โดยไม่ต้องยื่นเอกสารหรือหลักฐานเพิ่มเติม ให้นำความในข้อ ๓ ข้อ ๔ และข้อ ๕ มาใช้บังคับกับการขออนุญาตและการอนุญาตขายไพ่โดยอนุโลม
sectionNo: 8
content: ข้อ ๘ ผู้ได้รับใบอนุญาตขายไพ่ต้องควบคุมดูแลให้ลูกจ้างหรือบุคคลใดซึ่งรับผิดชอบในการดำเนินการใด ๆ ตามใบอนุญาตปฏิบัติให้ถูกต้องตามกฎหมายว่าด้วยภาษีสรรพสามิตเกี่ยวกับไพ่และเงื่อนไขที่กำหนดไว้ในใบอนุญาต และต้องไม่ยินยอมให้บุคคลใดกระทำการอันเป็นความผิดตามกฎหมายว่าด้วยภาษีสรรพสามิตเกี่ยวกับไพ่
sectionNo: 8
content: และกระทำการที่ขัดต่อเงื่อนไขที่กำหนดไว้ในใบอนุญาต ณ สถานที่ขายไพ่ที่ได้รับใบอนุญาต
sectionNo: 9
content: ข้อ ๙ คำขอใบอนุญาตขายไพ่ที่ได้ยื่นไว้ในวันก่อนวันที่กฎกระทรวงนี้ใช้บังคับและยังอยู่ในระหว่างการพิจารณา ให้ถือว่าเป็นคำขอตามกฎกระทรวงนี้ และให้นำกฎกระทรวงนี้มาใช้บังคับกับการอนุญาตขายไพ่ตามคำขอนั้น ในกรณีที่คำขอที่ยื่นตามวรรคหนึ่ง
sectionNo: 9
content: หรือเอกสารหรือหลักฐานที่ยื่นพร้อมคำขอแตกต่างไปจากที่กำหนดในกฎกระทรวงนี้ ให้เจ้าพนักงานสรรพสามิตสั่งให้ผู้ขอรับใบอนุญาตดำเนินการแก้ไขเพิ่มเติมคำขอหรือจัดส่งเอกสารหรือหลักฐานเพิ่มเติมเพื่อให้เป็นไปตามกฎกระทรวงนี้
content: ให้ไว้ ณ วันที่ ๑๒ กันยายน พ.ศ. ๒๕๖๐ อภิศักดิ์ ตันติวรวงศ์ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๗๖ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ บัญญัติให้การขออนุญาตและการออกใบอนุญาตขายไพ่ ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงการอนุญาตขายไพ่ (ฉบับที่ ๒) พ.ศ. ๒๕๖๕
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงการอนุญาตขายไพ่ พ.ศ. ๒๕๖๐ เพื่อเพิ่มช่องทางสำหรับการออกใบอนุญาตขายไพ่ให้กระทำได้โดยวิธีการทางอิเล็กทรอนิกส์ อันจะเป็นการอำนวยความสะดวกให้แก่ประชาชนในการขอใบอนุญาตขายไพ่ ลดภาระด้านเอกสาร
content: และประหยัดค่าใช้จ่ายในการเดินทางไปติดต่อเพื่อรับบริการจากภาครัฐ ทั้งนี้ เพื่อให้สอดคล้องกับแผนการยกระดับการพัฒนาระบบการให้บริการภาครัฐแบบเบ็ดเสร็จทางอิเล็กทรอนิกส์ จึงจำเป็นต้องออกกฎกระทรวงนี้